Document ID: 32008R0176

EIROPAS PARLAMENTA UN PADOMES REGULA (EK) Nr. 176/2008
(2008. gada 20. februāris),
ar ko groza Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi, lai ņemtu vērā Bulgārijas un Rumānijas pievienošanos Eiropas Savienībai
EIROPAS PARLAMENTS UN EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 285. panta 1. punktu,
ņemot vērā Komisijas priekšlikumu,
ņemot vērā Eiropas Ekonomikas un sociālo lietu komitejas atzinumu (1),
apspriežoties ar Reģionu komiteju,
saskaņā ar Līguma 251. pantā noteikto procedūru (2),
tā kā:
(1)
Eiropas Parlamenta un Padomes Regula (EK) Nr. 1059/2003 (3) ir reģionālās klasifikācijas tiesiskais regulējums, lai nodrošinātu saskaņotas reģionālās statistikas datu vākšanu, apkopošanu un izplatīšanu Kopienā.
(2)
Visos Komisijai nosūtītajos dalībvalstu statistikas datos, kas iedalīti pa teritoriālajām vienībām, attiecīgā gadījumā būtu jāizmanto NUTS klasifikācija.
(3)
Ir jāpielāgo Regulas (EK) Nr. 1059/2003 pielikumi, lai ņemtu vērā Bulgārijas un Rumānijas pievienošanos Eiropas Savienībai.
(4)
Ņemot vērā to, ka šīs regulas mērķi, proti, izveidot tādus kopējos statistikas standartus, kas ļauj iegūt saskaņotus datus, nevar pietiekami labi sasniegt atsevišķās dalībvalstīs, un to, ka šo mērķi var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi šā mērķa sasniegšanai.
(5)
Tāpēc attiecīgi būtu jāgroza Regula (EK) Nr. 1059/2003,
IR PIEŅĒMUŠI ŠO REGULU.
1. pants
Regulu (EK) Nr. 1059/2003 ar šo groza šādi.
1.
Regulas I pielikumu groza atbilstīgi šīs regulas I pielikuma tekstam.
2.
Regulas II pielikumu groza atbilstīgi šīs regulas II pielikuma tekstam.
3.
Regulas III pielikumu groza atbilstīgi šīs regulas III pielikuma tekstam.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Strasbūrā, 2008. gada 20. februārī

Labels: 12
18
15
19